

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: X/2020**

**Dňa: 11.02.2020**

**K bodu programu:** **č. 3**

**Názov materiálu: Projekt "Materiálno-technické vybavenie Komunitného centra Podsadek v Starej Ľubovni" - schválenie spolufinancovania projektu**

**Materiál obsahuje**: Návrh uznesenia

Dôvodová správa

**Materiál predkladá: PhDr. Ľuboš Tomko**

primátor mesta

**Materiál vypracovala: PhDr. Ľuboš Tomko**

primátor mesta

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**s c h v a ľ u j e**

1. zabezpečenie realizácie projektu **„Materiálno-technické vybavenie Komunitného centra Podsadek v Starej Ľubovni“** v súlade s podmienkami poskytnutia pomoci;
2. zabezpečenie finančných prostriedkov na spolufinancovanie realizovaného projektu vo výške 31,21 % z celkových výdavkov na daný projekt z rozpočtu Mesta Stará Ľubovňa;
3. zabezpečenie financovania prípadných neoprávnených výdavkov z rozpočtu Mesta Stará Ľubovňa.

**D ô v o d o v á s p r á v a**

Úrad splnomocnenca vlády SR pre rómske komunity v zmysle zákona č. 562/2010 Z. z. o poskytovaní dotácií v pôsobnosti MV SR dňa 18. decembra 2019 vyhlásil *Výzvu na predkladanie žiadostí na podporu sociálnych a kultúrnych potrieb a riešenie mimoriadne nepriaznivých situácií**rómskej komunity na rok 2020.* Pre zabezpečenie plynulej prevádzky zmodernizovaného a zrekonštruovaného komunitného centra je nevyhnutné doplniť nasledovné materiálno-technické vybavenie:

- pre edukačné účely: moderná výpočtová technika s príslušenstvom (dataprojektor, plátno, osobné počítače, multifunkčné zariadenie, nástenná jednoplošná tabuľa),

- pre potreby dielne na výučbu základných remeselných zručností, školského klubu, kurzu kreatívnych rúk, čitateľského kurzu, záujmových stretnutí rodičov s deťmi, záujmových stretnutí pre deti a mládež, realizácie individuálneho a skupinového mentoringu atď., vrátane doplnenia zázemia kancelárií komunitných pracovníkov: pracovné stoly + dielenské stoličky, dielenský ponk, dielenské uzamykateľné skrinky, priemyselný vysávač, dielenský digestor, kancelárske pracovné stoly + stoličky, rokovacie stoličky, kancelárske uzamykateľné plechové skrine, kancelárske policové regále, kancelárske skrine, vešiakové steny, školské lavice + stoličky, učiteľská katedra, posuvný oddeľovací systém,

- pre kurz varenia: kuchynská linka, biela technika a spotrebiče (kuchynský robot, varné kanvice, indukčná varná doska, kuchynský dvojdrez, umývačka riadu, kombinovaná chladnička s mrazničkou, vstavaná multifunkčná rúra, vstavaná mikrovlnná rúra, komínový digestor, podlahový vysávač,

- pre stredisko osobnej hygieny/oddelene muži a ženy: šatníkové uzamykateľné skrine, lavice s vešiakom a skrinkou na topánky, práčky a sušičky, naparovaciu žehličku.

Kvalitné komunitné zázemie a v neposlednom rade profesionálny prístup komunitných pracovníkov zákonite prinesú výsledky v podobe zvýšenia kvality životných podmienok obyvateľov rómskeho etnika v oblasti bývania, sociálnej situácie, vzdelanostnej úrovne, spoločenského začlenenia a uplatnenia sa na trhu práce.